Stožer civilne zaštite Općine Kolan dana 12. ožujka 2020.godine, donosi slijedeću

 ODLUKU

 I

 U cilju prevencije širenja virusa COVID-19 na području Općine Kolan, a prema preporukama Zavoda za javno zdravstvo Zadar nalaže se slijedeće:

1. Na području Općine Kolan odgađaju se sva okupljanja stanovništva na otvorenom i zatvorenom prostoru po bilo kojoj osnovi, manifestacije, sportska natjecanja, kazališne i dječje predstave, kulturne priredbe, vjerska okupljanja i ostali javni skupovi do opoziva.
2. Djelatnici Općine Kolan, te tvrtki i ustanova u vlasništvu Općine dužni su se pridržavati preporučenih higijenskih mjera i mjera opreza, izbjegavati bliske kontakte s osobama koje imaju respiratorne simptome, održavat higijenu okoline i radnog mjesta u smislu čišćenja i dezinfekcije radnih površina i predmeta, provjetravanja radnog prostora te isto preporučiti mještanima/strankama s kojima su u komunikaciji.
3. Nalaže se trgovačkom društvu Čistoća i održavanje Kolan d.o.o. koje upravlja mjesnim grobljem, da izda preporuku o obavljanju ukopa pokojnika u krugu obitelji.

Također se nalaže trgovačkom društvu Čistoća i održavanje Kolan d.o.o. da organizira odvoz kućnog otpada na način da se on obavlja dva puta tjedno.

1. Preporučuje se svim mještanima Općine Kolan da što je moguće manje koriste usluge Doma zdravlja radi očuvanja integriteta medicinskog sustava i nepotrebnog izlaganja sebe i drugih opasnostima prenošenja zaraze.
2. Mole se žitelji Općine Kolan koji su radi poslovnih ili privatnih razloga od 01.ožujka 2020. godine boravili u virusom zahvaćenim zonama, da postupe savjesno i odgovorno te da se, u skladu s preporukama struke, telefonskim putem jave dežurnom epidemiologu i postupaju po naputku.
3. U slučaju simptoma koji upućuju na moguću zarazu koronavirusom **ne odlazite u ordinacije zdravstvenih ustanova već prije svega telefonom kontaktirajte:**
* **DEŽURNOG EPIDEMIJOLOGA NA BROJ 091 504 4919**
* **JEDINSTVENI BROJ ZA HITNE SLUŽBE 112**
* **OBITELJSKE LIJEČNIKE**

Ujedno se mole svi građani da prate upute koje će se davati putem medija, oglasnih ploča, na stranici Općine, objaviti putem facebook stranice i drugim sredstvima informiranja te da se istih maksimalno pridržavaju.

 II

 Ova Odluka stupa na snagu prvog dana od dana objave, a objaviti će se na mrežnim stranicama Općine Kolan i na oglasnoj ploči Općine.

KLASA: 810-01/20-01/01

URBROJ: 2198/33-03/02-20-1

Kolan, 12. ožujka 2020.

 Načelnik Stožera CZ Općine Kolan

 Josip Paladina